Kommissionens forordning (EF) nr. 1399/2001

af 10. juli 2001

om åbning af en licitation med henblik på salg på det indre marked af ca. 6215 tons ris, som det græske interventionsorgan ligger inde med

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 1667/2000(2), særlig artikel 8, litra b), sidste led, og

ud fra følgende betragtninger:

(1) Der bør sælges ca. 6215 tons uafskallet ris, som det græske interventionsorgan ligger inde med, på EF-markedet. Dette salg skal ske efter bestemmelserne i Kommissionens forordning (EØF) nr. 75/91 af 11. januar 1991 om procedurerne og betingelserne for salg af uafskallet ris, som interventionsorganerne ligger inde med(3).

(2) Da produktet som følge af en lang oplagringsperiode er blevet forringet, bør der fastsættes en minimumssalgspris for hvert enkelt af de partier, der skal sælges, under hensyn til deres særlige kendetegn, jf. bestemmelserne i artikel 2, stk. 3, litra d), i Kommissionens forordning (EØF) nr. 3597/90 af 12. december 1990 om reglerne for bogføring af interventionsforanstaltninger, under hvilke interventionsorganerne opkøber, oplagrer og sælger landbrugsprodukter(4), senest ændret ved forordning (EF) nr. 1392/97(5).

(3) Den bydende skal selv sørge for analysen af de omhandlede ris med hensyn til kvalitet og kendetegn.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

På de i forordning (EØF) nr. 75/91 fastsatte betingelser afholder det græske interventionsorgan licitation med henblik på salg på det indre marked af ca. 6215 tons ris, som det ligger inde med.

Artikel 2

Uanset artikel 3, stk. 2, i forordning (EØF) nr. 75/91 skal buddene omfatte et helt parti.

Artikel 3

I licitationsbekendtgørelsen fastsættes der pligt til, at den bydende på forhånd skal foretage en analyse af de kvalitative kendetegn for de ris, der skal sælges. Analysen skal foretages af den bydende, inden buddet indgives, på grundlag af en stikprøve, der udtages i magasinet. Når varen afhentes, kan den bydende ikke fremkomme med indvendinger mod risenes kvalitet eller kendetegn.

Artikel 4

1. Sidste frist for første indgivelse af bud er den 23. juli 2001, og sidste frist for sidste indgivelse af bud er den 31. august 2001.

2. Bud indgives til det græske interventionsorgan: DIDAGEP Directorate General for the Administration of Purchase of Agricultural Produce Acharnon Street 241 GR - 10466 Athen tlf. (30-1) 865 99 41 og 867 31 49 fax (30-1) 862 93 73.

3. Varen er oplagret i følgende magasiner:

Alexandrons Abekse, Kougioumgidou 5, GR-58100 Yannitsa, M. Kourkouta & Sia O.E., GR-57500 Epanomi, Thessaloniki.

Artikel 5

Minimumssalgsprisen er fastsat således:

-

>TABELPOSITION>

Magasin: Kougioumgidou 5, GR-58100 Yannitsa - celle K1

-

>TABELPOSITION>

Magasin: Kougioumgidou 5, GR-58100 Yannitsa - celle K3

-

>TABELPOSITION>

Magasin: Kougioumgidou 5, GR-58100 Yannitsa - celle K2

-

>TABELPOSITION>

Magasin: Kougioumgidou 5, GR-58100 Yannitsa - celle K5

-

>TABELPOSITION>

Magasin: GR-57500 Epanomi, Thessaloniki - celle K1

-

>TABELPOSITION>

Magasin: GR-57500 Epanomi Thessaloniki - celle K3

Artikel 6

Det græske interventionsorgan meddeler senest tirsdagen i ugen efter den dato, hvor fristen for indgivelse af bud udløber, Kommissionen de solgte mængder af og de gennemsnitlige salgspriser for de forskellige partier.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. juli 2001.

På Kommissionens vegne

Franz Fischler

Medlem af Kommissionen

(1) EFT L 329 af 30.12.1995, s. 18.

(2) EFT L 193 af 29.7.2000, s. 3.

(3) EFT L 9 af 12.1.1991, s. 15.

(4) EFT L 350 af 14.12.1990, s. 43.

(5) EFT L 190 af 19.7.1997, s. 22.